If Faith In Allah Is Guman-e-Ghalib Then Why Not Quran?
Yun nhi hai kai Allah par Iman guman-e-ghalib hota hai, balkay Allah kai haan guman-e-ghalib ki satah ka Iman bhi Qabil-e-Qabul hai. Bhot sai Musalman hain jin kai nazdik unka Iman guman-e-ghalib sai aagay hai aur yaqeen ki satah pai hai. Jahan tak Quran kai qate-us-sabut honay ka taluq hai toh iska taluq uskay hum tak phonchnay kai sabut kai sath hai. Chunkay yai ijma aur quoli tawatur kai qabil-aitemad zariyai sai hum tak phoncha hai toh iska Nabi (sws) sai sadir hona qatae hai jissay Qate-us-sabut bh kehtay hain. Laikin kya yai Allah ki taraf sai hai ya nhi, iska Qate-us-Sabut ki behas sai koe taluq nhi hai balkay yai iman ki behas hai aur iska istadlal mukhtalif hai.